บาทเปิด 34.04บาทต่อดอลล่าร์ อ่อนค่า
เงินบาทเปิดตลาด  34.04บาทต่อดอลล่าร์ อ่อนค่าจากแรงซื้อดอลล์ ตลาดรอปัจจัยต่างประเทศเลือกตั้งอังกฤษ-ประชุมธนาคารกลางยุโรป -อดีตผอ.FBI สหรัฐฯเข้าให้ปากคำ
8 มิ.ย. 2560

เงินบาทเปิดตลาด  34.04บาทต่อดอลล่าร์ อ่อนค่าจากแรงซื้อดอลล์ ตลาดรอปัจจัยต่างประเทศเลือกตั้งอังกฤษ-ประชุมธนาคารกลางยุโรป -อดีตผอ.FBI สหรัฐฯเข้าให้ปากคำนักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดที่ระดับ 34.04 บาท/ดอลลาร์ จากเย็นวานนี้ที่ปิดตลาดอยู่ที่ระดับ 34.00 บาท/ดอลลาร์"เช้านี้เงินบาทอ่อนค่าตามทิศทางตลาดโลก หลังจากมีแรงซื้อดอลลาร์เมื่อเทียบกับเยนและยูโร ส่วนปัจจัยที่ตลาดรอคอย คือ คืนนี้จะมีการประชุมธนาคารกลางยุโรป (ECB) การเลือกตั้งอังกฤษ และการแถลงของอดีตหัวหน้า FBI ต่อวุฒิสภาสหรัฐฯในส่วนของ ECB น่าจะคงดอกเบี้ย แต่ประเด็นที่ตลาดรอดูคือจะถอนมาตรการกระตุ้นเศรษฐกิจออกจากตลาดเมื่อไหร่ ซึ่งน่าจะมีผลอย่างมีนัยสำคัญต่ออัตราแลกเปลี่ยน แต่ถ้าไม่ส่งสัญญาณว่าจะถอนมาตรการก็น่าจะเป็นเรื่องใหญ่ ส่วนการเลือกตั้งอังกฤษคิดว่าพรรครัฐบาลน่าจะชนะการเลือกตั้ง แต่ถ้าชนะด้วยความนิยมที่น้อยกว่าคาดปอนด์อาจจะโดนขายได้" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 34.00-34.10 บาท/ดอลลาร์